Småhirden

Småhirden var en del av Nasjonal Samlings Ungdomsfylking (NSUF), ungdomsorganisasjonen til Vidkun Quislings nazistparti Nasjonal Samling (NS). Småhirden var for barn i alderen 4-9 år, og Kvinnehirdens ansvar når det gjaldt det ukentlige møtet, der barna skulle drive gymnastikk, høre eventyr og lære sanger. Foreldrene var de som meldte inn barna, noe som ofte skjedde etter press fra omgivelsene. I Kragerø var det troppsfører Karl Axel Axelsen som truet både barn og voksne til å få de minste innmeldt. Nektet noen, ble de anmeldt til Statspolitiet eller tysk sikkerhetspoliti. Foreldre opplevde å bli arrestert.Eirik Veum: Nådeløse nordmenn: Hirden (s. 92-93), Kagge forlag, 2013, ISBN 978-82-489-1051-0  

De andre avdelingene i NSUF var Gjentehirden for jenter og unge kvinner 14–18 år, Guttehirden for gutter 10–14 år, og Unghirden for gutter og unge menn 14-18 år. Hirden samlet barn og ungdom og påvirket dem gjennom møtevirksomhet der det blant annet ble sunget sanger og holdt foredrag, og arrangert leirturer.

Store norske leksikon definerer Hirden som partiets ideologiske kjerne. Under okkupasjonen fikk denne kjernen et mer militært tilsnitt for å danne grunnstammen i en fremtidig norsk, nazistisk hær.
 Referanser 

Se også
 Gjentehirden
 Jungmädelbund, det tyske nazistpartiets barneorganisasjon for jenter 10–14 år

Kategori:Barne- og ungdomsorganisasjoner
Kategori:Organisasjoner opphørt i 1945
Kategori:Norge under andre verdenskrig
Kategori:Nasjonal Samling